### Beslutning

Godkendt.

### Sagsfremstilling

## Resume og sagens baggrund

Resultatet af ordinær drift viser et overskud på 212,9 mio. kr., hvilket er 58,3 mio. kr. dårligere end i det oprindelige budget. Driftsudgifterne på det skattefinansierede område har været 36,4 mio. kr. mere og forsyningsområdet 7,5 mio. kr. mindre end oprindeligt budgetteret.

Netto har anlægsudgifterne været 54,1 mio. kr. mere end oprindeligt budgetteret.

## Indstillinger

Direktøren indstiller, at regnskabet oversendes til revisionen.

## Behandling

Direktionen, Økonomiudvalget, Kommunalbestyrelsen.

## Sagsfremstilling

Det samlede regnskab udviser følgende resultat:

|  |  |  |  |
| --- | --- | --- | --- |
| **Regnskabsopgørelse** | Opr. budget | Kor. budget | Regnskab |
| (1.000 kr.) | 2022 | 2022 | 2022 |
| A. Det Skattefinansierede område |  |  |  |
| Skatter | -2.527.512 | -2.527.122 | -2.527.064 |
| Generelle tilskud m.v. | -1.240.732 | -1.217.776 | -1.218.934 |
| Indtægter i alt | -3.768.243 | -3.744.897 | -3.745.998 |
| Driftsudgifter (ekskl. forsyningsvirksomheder) |  |  |  |
| I alt | 3.498.200 | 3.570.712 | 3.534.635 |
| Renter m.v. | -1.083 | -1.083 | -1.488 |
| **Resultat af ordinær driftsvirksomhed** | **-271.126** | **-175.268** | **-212.852** |
|  |  |  |  |
| Anlægsudgifter (ekskl. forsyningsvirksomheder) |
| I alt | 153.509 | 349.204 | 207.599 |
| **Resultat af det skattefinansierede område** | **-117.617** | **173.935** | **-5.253** |
| B. Forsyningsvirksomheder: |  |  |  |
| Driftsudgifter forsyningsvirksomheder | 5.151 | 19.526 | -2.388 |
| **C. Resultat i alt (A+B)** | **-112.466** | **193.461** | **-7.641** |
|  |  |  |  |
| **Finansieringsoversigt** | Opr. budget | Kor. budget | Regnskab |
| (1.000 kr.) | 2022 | 2022 | 2022 |
| **Forøgelse af likvide aktiver:** |  |  |  |
| Resultat i alt | -112.466 | 193.461 | -7.641 |
| Optagne lån | 0 | 0 | 0 |
| Forøgelse af likvide aktiver i alt | -112.466 | 193.461 | -7.641 |
| **Anvendelse af likvide aktiver:** |  |  |  |
| Afdrag på lån | 51.939 | 51.939 | 51.950 |
| Balanceforskydninger | 30.250 | 28.753 | 16.385 |
| Reguleringer på status | 0 | 0 |  |
| Anvendelse af likvide aktiver i alt | 82.189 | 80.692 | 68.335 |
| Kursregulering m.v. vedr. likvide aktiver | 0 | 0 | 17.293 |
| **Ændring af likvide aktiver** (se finansiel status) | **-30.277** | **274.154** | **77.987** |

Resultatet af ordinær drift viser et overskud på 212,8 mio. kr., hvilket er 58,3 mio. kr. dårligere end i det oprindelige budget, hvor der var forventet et overskud på 271,1 mio. kr.

Ved budgetlægningen blev der afsat i alt 153,5 mio. kr. til anlæg i 2022. Der blev efterfølgende overført 167,6 mio. kr. fra 2021, heraf 117,1 mio. kr. vedrørende igangværende anlæg. Der er givet tillægsbevillinger på i alt 28,1 mio. kr. De samlede netto anlægsudgifter blev 207,6 mio. kr., altså 54,1 mio. kr. mere end afsat i oprindeligt budget. De skattefinansierede bruttoanlægsudgifter udgjorde 225,6 mio. kr.

Resultatet i alt udgjorde et overskud på 7,6 mio. kr., mod et oprindeligt budgettet overskud på 112,5 mio. kr.

Merforbruget skyldes en række forskellige forhold, herunder negativ midtvejsregulering af overførsler og udligning, forbrug af overførte midler fra 2021, prisstigninger samt udgifter i forbindelse med krigen i [adresse], samt en partnerskabsområder med væsentlige merforbrug. Der henvises til de generelle bemærkninger.

Samlet udgør kassebeholdningen ultimo 2022 8,4 mio. kr. og den gennemsnitlige kassebeholdning udgjorde pr. 31. december 2022 261,5 mio. kr.

Jf. budgetaftalen for 2022 H3 var de økonomiske målepunkter for 2022 følgende:

* Et overskud af ordinær drift på mindst 210 mio. kr.
* Et gennemsnitligt årligt anlægsbudget på 170 mio. kr. brutto
* En gennemsnitlig kassebeholdning på 100-150 mio. kr.

Målepunkter er derfor opfyldt.

*Serviceudgifter*

[adresse] oprindelige budget til serviceudgifter udgjorde 2.320,9 mio. kr. Regnskabsresultatet for 2022 endte med er forbrug på serviceudgifter på 2.386,0 mio. kr. Merforbruget i forhold til oprindeligt budget udgør 65,2 mio. kr.

I juni 2022 har KL udmeldt nyt vejledende sigtepunkt vedrørende serviceudgifter for 2022. Dette tager udgangspunkt i det oprindeligt vedtagne budget (2.320,9 mio. kr.). Hertil tillægges bl.a. meropgaver for kommunerne, jf. lov- og cirkulæreprogrammet, ændret pris- og lønskøn, samt kompensation vedrørende Covid-19 og kompensation vedr. udgifter til fordrevne borgere fra [adresse]. I alt udgør den korrigerede serviceramme 2.355,6 mio. kr. Merforbruget i forhold til den korrigerede serviceramme udgør 30,4 mio. kr.

## Økonomiske konsekvenser

Ingen.

### Sagens forløb

13-03-2023 Direktionen
Anbefales.
22-03-2023 Økonomiudvalget
Anbefales.